
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea modificării şi completării Hotărârii Consiliului Local al
               Municipiului Focşani nr.151/31 mai 2011 privind stabilirea nivelurilor 
         pentru valorile impozabile, impozitelor şi taxelor locale şi alte taxe 
             asimilate acestora,  precum şi amenzilor aplicabile în anul fiscal 2012 

            Consiliul Local al Municipiului Focşani, judeţul Vrancea, întrunit în şedinţă ordinară, 

· analizând proiectul de hotărâre îniţiat de Primarul Municipiului Focşani, prin care se
propune aprobarea modificării şi completării Hotărârii Consiliului Local al Municipiului Focşani nr.151/31 mai 2011 privind stabilirea nivelurilor pentru valorile impozabile, impozitelor şi taxelor locale şi alte taxe asimilate acestora, precum şi amenzilor aplicabile în anul fiscal 2012, raportul întocmit de Direcţia economică şi Serviciul impozite şi taxe locale înregistrat la nr. 86/03.01.2012, 

· văzând avizul favorabil al Comisiei pentru buget, finanţe, investiţii, liberă iniţiativă, 

economic şi servicii publice şi amendamentele consilierilor locali;

· având în vedere prevederile Ordonanţei Guvernului României nr.125/2011 pentru modificarea şi completarea Legii nr.571/2003 privind Codul fiscal, cu modificarile şi completările ulterioare;

· în baza art. 36 alin (1) , alin.  (2),  lit. „b” şi alin (4) lit „c”, precum  şi  în temeiul art.

art.45 alin. (2) lit „c” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                    Art. 1 Se aprobă modificarea şi completarea Hotărârii Consiliului Local al Municipiului Focşani nr.151/31 mai 2011 privind stabilirea nivelurilor pentru valorile impozabile, impozitelor şi taxelor locale şi alte taxe asimilate acestora, precum şi amenzilor aplicabile în anul fiscal 2012 după cum urmează : 
1. La articolul 1, alineatul (3) după punctul 5 se introduce nou punct, punctul 5^1, cu următorul cuprins:

"5^1. În cazul clădirilor care aparţin instituţiilor de credit ce aplică Standardele internaţionale de raportare financiară şi aleg ca metodă de evaluare ulterioară modelul bazat pe cost, valoarea impozabilă a acestora este valoarea rezultată din raportul de evaluare emis de un evaluator autorizat, depus la compartimentul de specialitate al administraţiei publice locale."
2. La articolul 1, alineatul (5) punctul 1 se modifică şi va avea următorul cuprins :
  "1. Orice persoană care are în proprietate un mijloc de transport care trebuie înmatriculat/înregistrat în România datorează un impozit anual pentru mijlocul de transport, cu excepţia cazurilor în care în Codul fiscal se prevede altfel."
 3. La articolul 1, alineatul (5), după punctul 3 se introduce nou punct, punctul 3^1, cu următorul cuprins:

    “3^1.Până la prima înmatriculare/înregistrare în România, în înţelesul prezentului titlu, mijlocul de transport este considerat marfă. După prima înmatriculare/înregistrare, mijlocul de transport, în înţelesul prezentului titlu, nu mai poate fi considerat marfă şi pentru acesta se datorează impozit pe mijloacele de transport."
4. La articolul 9, punctul (1) şi (4) se modifică şi vor avea următorul cuprins :

"(1) Orice persoană care utilizează un panou, afişaj sau o structură de afişaj pentru reclamă şi publicitate, cu excepţia celei care intră sub incidenţa art. 270, datorează plata taxei anuale prevăzute în prezentul articol către bugetul local al comunei, al oraşului sau al municipiului, după caz, în raza căreia/căruia este amplasat panoul, afişajul sau structura de afişaj respectivă. 

     .........................................................................

    (4) Taxa pentru afişajul în scop de reclamă şi publicitate se plăteşte anual, în două rate egale, până la datele de 31 martie şi 30 septembrie inclusiv. Taxa pentru afişajul în scop de reclamă şi publicitate, datorată aceluiaşi buget local de către contribuabili, persoane fizice şi juridice, de până la 50 lei inclusiv, se plăteşte integral până la primul termen de plată."
           Art.2 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul impozite şi taxe locale, Serviciul urbanism, Serviciul investiţii, administrarea fondului locativ, Compartimentul autorizare agenţi economici, Compartimentul transport public local de călători, Biroul agricultură, cadastru, Serviciul juridic, administrarea domeniului public şi privat, Serviciul Public Comunitar Local de Evidenţă a Persoanelor şi Direcţia de Dezvoltare Servicii Publice Focşani .

       PREŞEDINTE DE ŞEDINTĂ,

             Vrăncianu Gicu                                                                    CONTRASEMNEAZĂ:
                                                                                                       SECRETARUL MUNICIPIULUI 

                                                                                                                        FOCŞANI

                                   Corhană Eduard Marian

Municipiul Focsani, 31 ianuarie  2012  

